Merkezê Îrtîbatî û Çapemenîye yê HPGyî da pêhesnayene ke gerîlayêk Amed de şehîd bîyo û nê pare kerdî:
''16ê hezîrana 2020 de warê Korê yê  qezaya Licê ya Amedî de mabênê hêzanê ma û artêşa tirke de pêkewtiş vejîya. Pêkewtiş de embazê ma Ekrem Îptaş (Seyîd Batman) şehîd kewt.
Hemrayê ma Seyît Batmano ke 1986î de keyeyêko welatperwer ê Êlihî de ame dinya vera polîtîkaya asîmîlasyon û qirkerdişî 2014 de verê xo da koyanê azadan ê Kurdîstanî. Embaz Seyîtî xelêk waran de wezîfe girewt xo ser, heme cayan de bi wayîrê kede û fedakarîya pîle û wezîfeyê xo bi serkewtişî ardî ca.
Ma sere de keyeyo erjîyaye yê embaz Seyîtî heme şarê welatperwerî yê Kurdîstanî rê serweşîye wazenê û sozê caardişê waştişê şehîdan newe kenê.''
